CELEX: C2005/315/15
Language: el
Date: 2005-12-10 00:00:00
Title: Υπόθεση C-335/05: Αίτηση για την έκδοση προδικαστικής αποφάσεως που υπέβαλε το Finanzgericht Köln, με διάταξη της  24ης Αυγούστου 2005 , στο πλαίσιο της διαδικασίας Rizeni Letoveho Provozu UR SP κατά Bundesamt für Finanzen

10.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/8
            
         Αίτηση για την έκδοση προδικαστικής αποφάσεως που υπέβαλε το Finanzgericht Köln, με διάταξη της 24ης Αυγούστου 2005, στο πλαίσιο της διαδικασίας Rizeni Letoveho Provozu UR SP κατά Bundesamt für Finanzen
   (Υπόθεση C-335/05)
   (2005/C 315/15)
   Γλώσσα διαδικασίας: η γερμανική
   Με διάταξη της 24ης Αυγούστου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 15 Σεπτεμβρίου 2005, το Finanzgericht Köln (Γερμανία) ζητεί από το Δικαστήριο, στο πλαίσιο της διαδικασίας Rizeni Letoveho Provozu UR SP κατά Bundesamt für Finanzen την έκδοση προδικαστικής αποφάσεως επί του εξής ερωτήματος:
   Πρέπει το άρθρο 2, παράγραφος 2, της δεκάτης τρίτης οδηγίας 86/560/ΕΟΚ του Συμβουλίου, της 17ης Νοεμβρίου 1986 (1), για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών, να ερμηνευθεί συσταλτικώς υπό την έννοια ότι η δυνατότητα που παρέχει στα κράτη μέλη να εξαρτούν την επιστροφή ΦΠΑ από τη χορήγηση ανάλογων πλεονεκτημάτων από τα τρίτα κράτη στον τομέα των φόρων κύκλου εργασιών δεν ισχύει έναντι τρίτων κρατών που, ως συμβαλλόμενα μέρη της Γενικής Συμφωνίας για τις συναλλαγές στον τομέα των υπηρεσιών (GATS) […], μπορούν να επικαλεσθούν την προβλεπόμενη με τη Συμφωνία αυτή (άρθρο ΙΙ, παράγραφος 1) ρήτρα του μάλλον ευνοούμενου κράτους;
   
      (1)  DO L 326, p. 40.